BEITIALARRANGOITIA LIZARRALDE (EH Bildu, 2013-03-07):
Mila esker. Egun on guztioi.
Bueno, laburrean azalduko dut zer dela eta seguruenik gure zuzenketarako emendakinean ohartu zareten bezala, zer dela eta gauden lehendabiziko proposamenaren lehendabiziko bi puntuen alde eta zergatik hirugarrengoak, hirugarrengoari ikusten dizkiogun eragozpenak esango nuke.
Abiapuntu bezala esan nahi nuke uste dugula finantza erakundeen jarrera ez ordaintzeko jarrera ematen den kasuetan onartezina dela, ez dutela aitzakia onargarririk egia esan etxejabe modura dituzten obligazio horiei aurre ez egiteko.
Seguruenera familia askoren kasuan gaur gaurkoz arrazoia diru falta objektiboa izango da, Itxaso jaunak ere aipatu du, badagoela talde bat hain justu arrazoi horiengatik ordaintzen ez duena. Baina ezin esango dugu finantza erakundeak, salbuespenak salbu behintzat, horretan sartzeko modurik badagoenik.
Beraz, hori konstatatuta eta jakinda gainera azkenaldi honetan finantza erakundeentzat gu guztion herritarron poltsatik hainbeste diru jarri dela, are oraindik onargarriagoa egiten zaigu.
Kasu askotan gainera finantza erakunde horiek etxejabe dira hainbat familia ordaindu ezin zutelako kanporatu egin dituztelako, beraz, bestela ere, etxe hori, etxe atari hori eragin zaion kalteaz gain, bizilagunak kanporatzeaz gain, eransten zaio gerora bere jabe bezala dituen obligazioei aurre ez egitea.
Beraz, zergatik diot hau eta zergatik aipatzen dut guzti hau? Hortik abiatuta egoki jotzen dugulako zerrendatzea zeintzuk diren ordaintzen ez duten finantza erakundeak eta zerrendatzearekin batera publiko egitea ea orain arte ez dugu lortu baina ea era honetara edo era honetako beste iniziatiba batzuekin noizbait finantza erakundeak lotsatzen diren eta egin behar dutena egiten duten eta zordun izateari uzten dioten eta bere obligazioei aurre egiten dieten.
Beraz, zentzu horretan tajuzkoa deritzogu zerrenda egin eta publiko egiteari, eta tajuzkoa deritzogu nola ez zorrak kitatzea eskatzeari, zer gutxiago; nahikoa kalte egiten dute bestela ere.
Eta zergatik ez gaude ados? Eta hemen zentratuko naiz 3. puntuarekin. Eta zuzenketan arrazoia aipatzen dut, beraz, ez naiz oso luze arituko. Errealitate honekin amaitu behar da, bai. Finantza erakundeen portaera zuzentzeko Legebiltzarrari...
...arrazoia aipatzen dut, beraz, ez nahiz oso luze arituko.
Errealitate honekin amaitu behar da, bai, finantza erakundeen portaera zuzentzeko Legebiltzarrari, administrazioan ari direnei badagokie eskuhartzea eta inplikatzea, bai.
Baina fondoa sortzearena da egokia ikusten ez duguna. Zein mezu ari gara trasladatzen gizarteari eta herritarrei? Gure ustez hor dago okerra. Esaten ari garena etxe jabeei da zorduna bizilagun bat denean, zorduna beste norbait denean, zorduna pribatua denean, administrazioak ez duela eskuhartzerik izango, ez duela esku hartuko, badituela araudiaren baitan hainbat tresna, erreklamatu beharreko hori erreklamatzeko jabe komunitate modura.
Aldiz, finantza erakundeak direnean zordunak, lehendik diru gutxi jarri ez beraientzat, eta orain prest dagoela diru bat jartzeko, ez esplikatu duzun bezala kasuan bueltan ez jasotzekotan, baina azken batean, administrazioak diru bat aurreratuz, edo eta bere tresneria guztia martxan jarriz, kostu batzuk asumituz, zer eta soilik finantza erakundeen kasuan denean.
Eta iruditzen zaigu desberdintasun hori ez dela egin behar. Eta ez dela, beraz, finantza erakundeekiko portaera ezberdin bat izan behar horri dagokionez.
Jakituna da ere, komunitateetan horrelako zordunak izateak kalte ikaragarriak eragiten dituela eta are gehiago, finantza erakundeen kasuan bezala, gerta litekeenean, etxe atari batean, ez etxe bakarra, baizik eta etxe bat baino gehiago izatea finantza erakunde horrek. Eta beraz, horrek, zor horrek, komunitatearen beraren funtzionamenduan sekulako arazoak sortzea eta askotan egunerokorako gaindiezinak diren arazoak sortzeraino ere iristea.
Horretaz jakitun, eta beraz ez da gure nahia esaten dugun honekin, komunitate horiei oraindik eta karga handiago botatzea, uste dugu trukean, ezin dela horregatik nolabait ere beste kasu batzuetan izango ez litzatekeen portaera izan finantza erakundeetan.
Hor daukagu guk arazoa hirugarren puntu horrekin. Eta berriro diot, bultzatu bai, zerrendatu bai, publiko egin bai, akaso gainera zerrendak egiten ditugunean izango dugun errealitate horrek, Itxaso jaunari esan genion, eramango gaitu pentsatzera ere zein beste gauza proposatu behar ditugun.
Eta horrek akaso begiak irekiko dizkigu egin beharreko horretan, baina abiapuntuan behintzat, berezitasunen bat egin behar bada, gure ustez finantza erakundeen eta bestelako jabeen artean da zerrendatzearena eta publiko egitearena, eta jakin dezatela, diru publikoa hainbeste era batera ari diren horiek nola ari diren portatzen jabe pribatu bezala.
Horregatik eta galderak lehenengo txandan eskatu dituenez, galdera bakarra daukat bukatzeko: Prest balego proposamena egin duenak, bere proposamena puntuka bozkatzeko, Euskal Herria Bilduk lehendabiziko bi puntuei baiezkoa emango lieke, beraz, hirugarrengo puntuan arazoa daukanez, hirugarrengo puntua litzateke onartuko ez lukeena.
Mila esker.